ROMANIA

JUDEŢUL TIMIŞ

### COMUNA REMETEA MARE

CONSILIUL LOCAL

# **HOTĂRÂRE**

# **Nr 32 din 11.10.2013**

privind mandatarea Asociaţiei de Dezvoltare Intercomunitară Apă-Canal Timiş să exercite în numele şi pe seama Comunei Remetea Mare anumite atribuţii, drepturi şi obligaţii prevăzute în Legea nr. 51/2006 privind serviciile comunitare de utilităţi publice

**Consiliul Local Comunei Remetea Mare**

**În vederea mandatării Asociaţiei de Dezvoltare Intercomunitară Apă-Canal Timiş să exercite în numele şi pe seama Comunei Remetea Mare atribuţiile, drepturile şi obligaţiile prevăzute la art.8 alin..2, lit.a, h, i, j, art.9 alin.1, lit.b,art.9 alin.2, lit.a, d, g şi art.9 alin.3 din Legea nr..51/2006 actualizată, privind serviciile comunitare de utilităţi publice;**

Având în vedere dispoziţiile prevăzute în :

* Legea nr.51/2006 a serviciilor comunitare de utilităţi publice, modificată şi completată;
* Legea nr.241/2006 privind serviciul de alimentare cu apă şi de canalizare, cu modificările şi completările ulterioare;
* Legea nr. 215/2001 a administraţiei publice locale, republicată;

În temeiul art. 10 alin.5 Legea nr. 51/2006, privind serviciile comunitare de utilităţi publice, cu modificările şi completările ulterioare;

**HOTARASTE:**

**Art.1**. Se mandatează Asociaţia de Dezvoltare Intercomunitară Apă-Canal Timiş să exercite în numele şi pe seama Comunei Remetea Mare următoarele atribuţii, drepturi şi obligaţii :

**a.** elaborarea şi aprobarea strategiilor proprii privind dezvoltarea serviciului de alimentare cu apă şi de canalizare, a programelor de reabilitare, extindere şi modernizare a sistemelor de utilităţi publice existente, precum şi a programelor de înfiinţare a unor noi sisteme, cu consultarea operatorului;

**b.** elaborarea şi aprobarea regulamentului serviciului de alimentare cu apă şi de canalizare, a caietului de sarcini, a contractului de furnizare/prestare a serviciului şi a altor acte normative locale referitoare la serviciul de alimentare cu apă şi de canalizare, pe baza regulamentului-cadru, a caietului de sarcini-cadru şi a contractului-cadru de furnizare/prestare ori a altor reglementări-cadru elaborate şi aprobate de autorităţile de reglementare competente;

**c.** stabilirea, ajustarea, modificarea şi aprobarea preţurilor, tarifelor şi taxelor speciale, după caz, cu respectarea normelor metodologice elaborate şi aprobate de autorităţile de reglementare competente

**d.** aprobarea stabilirii, ajustării sau modificării preţurilor şi tarifelor pentru serviciul de alimentare cu apă şi de canalizare, după caz, pe baza avizului de specialitate emis de autorităţile de reglementare competente;

**e.** să asigure gestionarea şi administrarea serviciului de alimentare cu apă şi de canalizare pe criterii de competitivitate şi eficienţă economică şi managerială, având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii serviciului ;

**f.** să elaboreze şi să aprobe strategii proprii în vederea îmbunătăţirii şi dezvoltării serviciului de alimentare cu apă şi de canalizare, utilizând principiul planificării strategice multianuale;

**g**. să stabilească cerinţele şi criteriile de participare şi selecţie a operatorilor la procedurile publice organizate pentru atribuirea contractelor de delegare a gestiunii;

**h**. să aprobe stabilirea, ajustarea sau, după caz, modificarea preţurilor şi tarifelor serviciului de alimentare cu apă şi canalizare propuse de operator, în baza metodologiilor elaborate de autorităţile de reglementare potrivit competenţelor acordate acestora prin legea specială;

**i.** să refuze, în condiţii justificate, aprobarea stabilirii, ajustării sau modificării preţurilor şi tarifelor propuse de operator, iar pentru serviciile care funcţionează în condiţii de monopol, să solicite avizul autorităţilor de reglementare competente;

**h.** să rezilieze unilateral contractele de delegare a gestiunii serviciului de alimentare cu apă şi de canalizare şi să organizeze o nouă procedură pentru delegarea gestiunii acestuia, dacă constată şi dovedesc nerespectarea repetată de către operator a obligaţiilor contractuale şi dacă operatorul nu adoptă programe de măsuri care să respecte condiţiile contractuale şi să asigure atingerea, într-un interval de timp prestabilit, a parametrilor de calitate asumaţi ;

**Art.2.** Cu aducerea la îndeplinire a prezentei hotărâri, se însărcinează Primarul Comunei Remetea Mare

**Art. 3.** Prezenta hotărâre se comunică :

* Instituţiei Prefectului - judeţul Timiş - Direcţia pentru controlul legalităţii actelor şi contencios administrativ,
* Consiliului Judeţean Timiş
* Primarului Comunei Remetea Mare,
* Compartimentului contabilitate din cadrul instituţiei,

- Asociaţia de Dezvoltare Intercomunitară Apă-Canal Timiş

- Cetăţenilor prin publicare pe pagina de internet a Primariei Remetea Mare .

### 

## PREŞEDINTE DE ŞEDINŢĂ SECRETAR

## Consilier CISMARU STEFAN Gyulai Claudia Iuliana

Adoptată în şedinţa din data de 11.10.2013

Cu un număr de 9 voturi din numărul total de 11 consilieri în funcţie